..............(sz.) napirend

**E L Ő T E R J E S Z T É S**

**a Képviselő-testület 2020. október 29-i rendes ülésére**

**Tárgy:** Javaslat a Budapest Főváros II. Kerületi Önkormányzat Képviselő-testületének a Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018. (III.23.) önkormányzati rendelet módosítására

**Készítette:** …………………………………..

 Kalocsai Tímea igazgató s.k.

 városüzemeltetési igazgatóság

**Egyeztetve:** …................................................

dr. Varga Előd Bendegúz

 alpolgármester

**Látta:** ...........................................................

dr. Szalai Tibor

 jegyző

…………………………………….

 dr. Silye Tamás

 jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének 8/2018.(III.23.) önkormányzati rendelete (a továbbiakban: **Rendelet**) tartalmazza a Budapest Főváros II. Kerületi Önkormányzat tulajdonában lévő közterületek használatára és helyi szabályozására vonatkozó szabályokat.

A humánjárvány okozta bizonytalan gazdasági helyzetben a cégekre gyakorolt hatás erős kapcsolatot mutat azzal, hogy milyen iparágban tevékenykedik az adott vállalkozás, a járvány hatása kevéssé érvényesült a mezőgazdaságban és az építőiparban, ezzel szemben a vendéglátás részben vagy teljesen leállt.

A koronavírus-járvány második hullámának hatása – különösképpen a vendéglátó teraszokat üzemeltető vállalkozások számára – jelentős bevétel kieséssel jár, ezért az Önkormányzat segítséget kíván nyújtani a tulajdonában álló közterületeken vendéglátó ipari egységet üzemeltető vállalkozásoknak, melynek következtében a közterület-használati díjból kedvezményt kíván adni.

Jelen előterjesztésben javaslatot teszünk a Rendelet kiegészítésére az alábbi tartalommal:

*„11/A. §*

*A kialakult járványhelyzetre tekintettel a vállalkozások bevételkiesés okozta terheinek enyhítése céljából 2020. november 1. és 2021. március 31. közötti időszakra vonatkozóan a II. kerület illetékességi területén a vendéglátó ipari egységek üzemeltetőinek nem kell megfizetnie a vendéglátó üzlet előkertje, terasza után megállapított közterület-használati díj 10%-át meghaladó összeget.”*

Kérem a Tisztelt Képviselő-testületet, hogy az előterjesztést megtárgyalni és az alábbi rendelet-módosítási javaslatot elfogadni szíveskedjen.

A Képviselő-testület Magyarország Alaptörvénye 32. cikk (2) bekezdésben, és Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 1. pontjában foglalt felhatalmazás alapján, illetve a Mötv. 23.§ (5) bekezdés 2. pontjában foglaltak jogosult a rendelet-módosítás tárgyában dönteni.

*A rendelet elfogadásához minősített többségű szavazati arány szükséges.*

Budapest, 2020. október 19.

**Őrsi Gergely**

  **polgármester**

**Budapest Főváros II. Kerületi Önkormányzat** **Képviselő - testületének …./2020. (……) önkormányzati rendelete a Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018. (III.23.) önkormányzati rendeletének módosításáról**

|  |  |
| --- | --- |
| Jelenlegi szövegezés | Javasolt módosítás |
|  | A Rendelet a 11/A. §-sal egészül ki::11/A. §A kialakult járványhelyzetre tekintettel a vállalkozások bevételkiesés okozta terheinek enyhítése céljából 2020. november 1. és 2021. március 31. közötti időszakra vonatkozóan a II. kerület illetékességi területén a vendéglátó ipari egységek üzemeltetőinek nem kell megfizetnie a vendéglátó üzlet előkertje, terasza után megállapított közterület-használati díj 10%-át meghaladó összeget. |

**Budapest Főváros II. Kerületi Önkormányzat** **Képviselő - testületének …. /2020. (……) önkormányzati rendelete a Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018.(III.23.) önkormányzati rendeletének módosításáról**

A Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésben és Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 1. pontjában foglalt felhatalmazás alapján, valamint az Mötv. 23.§ (5) bekezdés 2. pontjában meghatározott feladatkörében eljárva a következőket rendeli el.

**1. §**

Budapest Főváros II. Kerületi Önkormányzat Képviselő-testületének a Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018.(III.23.) önkormányzati rendelete az alábbi 11/A.§-sal egészül ki:

*„11/A. §*

*A kialakult járványhelyzetre tekintettel a vállalkozások bevételkiesés okozta terheinek enyhítése céljából 2020. november 1. és 2021. március 31. közötti időszakra vonatkozóan a II. kerület illetékességi területén a vendéglátó ipari egységek üzemeltetőinek nem kell megfizetnie a vendéglátó üzlet előkertje, terasza után megállapított közterület-használati díj 10%-át meghaladó összeget.”*

**2. §**

E rendelet a kihirdetést követő napon lép hatályba, majd az azt követő napon hatályát veszti.

|  |  |
| --- | --- |
| **Őrsi Gergely** | **dr. Szalai Tibor** |
| polgármester | jegyző |

## ÁLTALÁNOS INDOKOLÁS

Budapest Főváros II. Kerületi Önkormányzat Képviselő-testületének a Budapest Főváros II. Kerületi Önkormányzat tulajdonában lévő közterületek használatának és rendjének helyiszabályozásáról szóló 8/2018.(III.23.) önkormányzati rendeletének (a továbbiakban: **Rendelet**) módosítása vált szükségessé.

A humánjárvány okozta bizonytalan gazdasági helyzetben a cégekre gyakorolt hatás erős kapcsolatot mutat azzal, hogy milyen iparágban tevékenykedik az adott vállalkozás, a járvány hatása kevéssé érvényesült a mezőgazdaságban és az építőiparban, ezzel szemben a vendéglátás részben vagy teljesen leállt. A járvány hatásai az érintett ágazatokban – különösen a vendéglátás területén – a vállalkozások számára jelentős bevétel kieséssel járt.

A II. kerületi Önkormányzat segítséget kíván nyújtani azon vállalkozásoknak, amelyek az érintett szektorban tevékenykednek ezért az Önkormányzat tulajdonában álló közterületeken a vendéglátó ipari egységet üzemeltető vállalkozások segítése érdekében, a vendéglátó ipari egységhez tartozó előkert, terasz kihelyezése után fizetendő közterület-használati díjból 2020. november 01. napjától, 2021. március 31. napjáig meghatározott mértékű 90%-os kedvezményt ad.

RÉSZLETES INDOKOLÁS

1.§

A járványhelyzet tekintetében határozza meg a közterület-használati díj megfizetésére vonatkozó szabályokat

2.§

Hatályba léptető és hatályon kívül helyező rendelkezést tartalmaz.